Elfi Eder

Elfriede «Elfi» Eder (født 5. januar 1970 i Zell am See i Østerrike) er en tidligere østerriksk alpinist.

Hun vant to medaljer i slalåm i internasjonale mesterskap. Under VM 1993 i Morioka tok hun bronse etter Karin Buder og Julie Parisien, og under OL 1994 i Lillehammer tok hun sølv, bare slått av Vreni Schneider.

I løpet av karrieren vant Elfi Eder tre enkeltrenn i verdenscupen. I sesongen 1995/96 gikk hun til topps i slalåmcupen.

I 1998 kom Elfi Eder på kant med det østerrikske skiforbundet, og begynte å representere Grenada. Hun oppnådde imidlertid ikke flere topplasseringer, og kjørte ut i seks av sesongens åtte verdenscuprenn. Hun la opp i februar 1999. I dag driver hun et hotell i hjembyen Leogang. Søsteren Sylvia Eder var også en fremgangsrik alpinist.

 Verdenscupseire 

 Dato Sted Land Disiplin 18. november 1995  Beaver Creek  USA  Slalåm 17. desember 1995  St. Anton  Østerrike  Slalåm 30. desember 1995  Semmering  Østerrike  Slalåm

 Referanser 

 Eksterne lenker 

 Nettsiden til Elfi Eders hotell

Kategori:Østerrikske alpinister
Kategori:Olympiske sølvmedaljevinnere for Østerrike
Kategori:Medaljevinnere under Vinter-OL 1994
Kategori:Deltakere for Østerrike under Vinter-OL 1994
Kategori:Alpinister under Vinter-OL 1994
Kategori:Personer fra Zell am See
Kategori:Personer fra Bezirk Zell am See
Kategori:Fødsler i 1970
Kategori:Olympiske medaljevinnere i alpint